作者:貫休
標題:續姚梁公坐右銘
內容:善為爾諸身，行為爾性命。禍福必可轉，莫愨言前定。見人之得，如己之得，則美無不克。見人之失，如己之失，忠孝信行，越食逾衣。生天地間，未或非假。身危彩虹，豔殃爾壽須戒，酒腐爾腸須畏。勵志須至，撲滿必破。非莫非於飾非，過莫過於文過。及物陰功，子孫必封。無恃文學，是司奇薄。患隨不忍，害逐無足。一此一彼，毋擔虛譽，無背至理。恬和愻暢，沖融終始。天人之行，盡此而已。丁甯丁甯，戴發含齒。